Document ID: 32010D0786

ROZHODNUTIE KOMISIE
zo 17. decembra 2010,
ktorým sa Belgicku, Nemecku, Estónsku, Írsku, Grécku, Španielsku, Francúzsku, Taliansku, Maďarsku, Malte, Poľsku, Portugalsku, Fínsku a Spojenému kráľovstvu udeľujú výnimky z uplatňovania nariadenia Európskeho parlamentu a Rady (ES) č. 452/2008 o tvorbe a rozvoji štatistiky vzdelávania a celoživotného vzdelávania
[oznámené pod číslom K(2010) 9126]
(Iba anglické, estónske, fínske, francúzske, grécke, holandské, maďarské, maltské, nemecké, poľské, portugalské, španielske a talianske znenie je autentické)
(2010/786/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 452/2008 z 23. apríla 2008 o tvorbe a rozvoji štatistiky vzdelávania a celoživotného vzdelávania (1), a najmä na jeho článok 6 ods. 3,
so zreteľom na žiadosti Belgického kráľovstva, Spolkovej republiky Nemecko, Estónskej republiky, Írska, Helénskej republiky, Španielskeho kráľovstva, Francúzskej republiky, Talianskej republiky, Maďarskej republiky, Maltskej republiky, Poľskej republiky, Portugalskej republiky, Fínskej republiky a Spojeného kráľovstva Veľkej Británie a Severného Írska,
keďže:
(1)
V súlade s článkom 3 nariadenia (ES) č. 452/2008 sa toto nariadenie vzťahuje na tvorbu štatistiky v troch konkrétnych oblastiach.
(2)
V článku 6 ods. 3 nariadenia (ES) č. 452/2008 sa stanovuje, že v prípade potreby sa prijmú obmedzené výnimky a prechodné obdobia pre jeden alebo viacero členských štátov, ktoré budú vychádzať z objektívnych dôvodov.
(3)
Z informácií poskytnutých Komisii vyplýva, že dôvodom žiadostí členských štátov o výnimky je potreba významných úprav národných štatistických systémov na účely ich úplného zosúladenia s nariadením (ES) č. 452/2008.
(4)
Belgicku, Nemecku, Estónsku, Írsku, Grécku, Španielsku, Francúzsku, Taliansku, Maďarsku, Malte, Poľsku, Portugalsku, Fínsku a Spojenému kráľovstvu by sa preto na základe ich žiadosti mali takéto výnimky udeliť.
(5)
Opatrenia stanovené v tomto rozhodnutí sú v súlade so stanoviskom Výboru pre európsky štatistický systém,
PRIJALA TOTO ROZHODNUTIE:
Článok 1
Uvedeným členským štátom sa týmto udeľujú výnimky v súlade s prílohou.
Článok 2
Toto rozhodnutie je určené Belgickému kráľovstvu, Spolkovej republike Nemecko, Estónskej republike, Írsku, Helénskej republike, Španielskemu kráľovstvu, Francúzskej republike, Talianskej republike, Maďarskej republike, Maltskej republike, Poľskej republike, Portugalskej republike, Fínskej republike a Spojenému kráľovstvu Veľkej Británie a Severného Írska.
V Bruseli 17. decembra 2010

Labels: 10
12
9
19